poveste de iarna 
cerul 

privindu-l 

dar sufletul 


aproape 
departe 
in noapte 


voci 


Iubire 

mă apropii de Tine și Tu 

mai mult decât soarele mă preţuiești 
mai curat ca lumina 

cea mai ascunsă privirii 

mă dorești viu. 


Arhe 


un singur lucru nu aflase 

că trupul poate să îi moară 

într-o amiază fără nume 

mâinile îi vor fi atât de grele 

încât până la frunte va fi o veșnicie 
de străbătut 


era frumos, luminând 

cu inima curată printre păsări, apa 
nu-i putea învălui trupul, focul 

nu-l putea-mbrăţișa, întunericul 

nu-i putea frânge raza privirii, veninul 
nu l-ar fi putut atinge 

el 

nu era vinovat 


nu cosmosul în care legea pare 

a auzi 

și a vedea 

șinue 

decât o ruginită cheie 

la care căutăm un lăcat 

să semene cu cerul, să putem 
muri-mpăcaţi că am ucis fiinţa 

și grămăjoară stă, ceas nedesfăcut 


fluturi morţi, imenși 
rare colecţii 
negustori de fluturi 
și flori uscate 


piatra nu-ncetează 

să cadă până nu ajunge 

ca un bătrân în pragul morţii, jos 
și faţa lui e clipă nemișcată 

vis împietrit 

apoi încep milenii 

să risipească chipul în adânc 

și viaţa 

numărate sălcii, zile 

și-un vierme pururi nesătul așteaptă 
un prânz de care nu-l putem lipsi 


coroană pururi lipitori de aur 
apele visului sunt neclintite 
pajiștea săbiilor 

năruirea 

zăpezii calde, trup ușor, femeie 
și plângerea iubirii, lunga toamnă 
a stelelor 

și-nceapă 

întregul cosmos dacă chipul blând 
înconjurat de-un râu de aur moale 
poate-mpietri 


nu sunt poet 
mi-e sete de lumină 


se face trup teafăr 

o, cum adevărul mângâie apele 
vocalele luminii 

în șoaptă 


vocalele apei 
petala și duhul 


gândul 

cum își sfarmă atomii steaua densă 
Van Maaren 

și risipirea deasupra familiei 

din îndepărtatele trâmbiţe de aur 
noaptea 


fructele tăcerii părăsite semn 
dar asemeni verii-n candelele de miere 
fi-vom încăpere revărsat Cuvântul 


(Corina N.) 


Povestiri IV 


am fost între cărți, așteptând 


și-n mulţime 

nerăbdător 

uneori umblam fără să văd 

dar nu erai, nu erai 

între cărți 

în mulțime 

și nu mai era timp 

Mângâietor 

numai sete 

fără nume 

hrănitor de vultur visasem să fiu 
moartea e poate singura oglindă 
în care începem să ne vedem 
cer năruindu-se 

iartă-mă 

umblam fără să văd 

și nu mai era timp 


Epifania 

mai mult 

decât viaţa 

decât lumina 
Mângâietor 

mai sus 

mai adânc 

mai aproape 

cuvintele precum o torță 
într-o mare de flăcări, arzând 
apă și duh 

sânge și apă 

cuvânt și viaţă 

Cuvânt 

văz-duh 


murim pentru a nu muri 

ori vom arde de tot pe rugul însetării 
jertfă de taină fiind 

mistuindu-ne-n duh 

pentru a fi pururea vii 

murim spre viață 

sau murim spre moarte 

(Murim pentru a nu muri) 


Cum nu vom fi vrednici de iad 
când Sângele Lui a curs pentru noi, 
iar și iar răstignându-se 

în toate Liturghiile omului 

și nu L-am vrut 

și nu L-am crezut 

și nu L-am urmat 


și n-am vrut să fim 

fără moarte 

Cerurile se deschid înaintea 
noastră 

şi vine potopul de raze 

și vine 

Dumnezeu ca roua 

în potir 

(Cerul pogorât pe pământ) 


Acest senin - din Epifania (1978) 


unde, 

fără maluri, 

râu 

și punte 

pentru cine-ntreg acest senin? 


cine 

dacă nu coboară 
însuși Cel ce știe 
dinafară? 


decât ce se vede 
mai înalt 


privi 


Anastasia - din Epifania (1982) - ciclul de inedite Poeme de dragoste 
blândeţea candelei îi arde 

în inima 

ce nu mai știe 

nimic asemeni, în iubire, pe pământ 


știu, vom muri 
dar câtă splendoare! 


Anastasia (pământul inimii) - din Epifania (1982) - ciclul de inedite 
Poeme de dragoste 

pământul inimii 

facă-se cer 

un cer arzând 


Asemenea dimineţii - din Epifania (1982) - ciclul de inedite Poeme de 


dragoste 


iată frumoasa, omeneasca înfrângere, la mare preţ 
dar eu unul sunt martor, eu am văzut 

acei oameni, blânzi, de neînfrânt 

învățând nemurirea, ochii i-am privit. Suferinţa 

nu le mai putea micșora cu nimic 

fericirea 


sfârșitul lor e asemenea dimineţii 


vezi, 

vestitul astrolog, apărat de stele, friguros 
pustiit de noroc, nu era 

asemenea lor, nici yoghinul bătrân ce mi-a spus 
rănile da, însă sufletul 

eu nu-l pot vindeca 


Balada păsării 
vie Lumină 
venind, pe cale 


inima-mi cere 
pasăre lină 


sufletu-n lacrimi 
vrea, fără vină 


numai să-l apere 
numai să-l poarte 


Sus 
peste moarte 


Balada splendorii - din Epifania (1978) 


trezește zborul 
ce L-ai pus 
în ou 


gânditul ou 
al sufletului 
norul 


și iată 
cerul mic 
și cum 
mă-nchide 


abia aud 
cum 
Pasăre 
mă chemi 


deasupra apelor 
acolo 
îmi deschide! 


îmi spui 
ce nu văd 


ce-i dincolo 
de gânduri 


în splendoare 


și te-nduri 
și-ncepe frumuseţea 
și ne doare 


Bufonii 


Ei s-au aflat într-o continuă eroare, 
niciunul din ei, dar niciunul 
nu a formulat vreun adevăr, 
nu a intuit nimic exact 

nici despre viaţă, nici despre moarte, 
nu a putut defini niciodată 
eul, 

viața, 

omul, 

adevărul, 

libertatea, 

esenţa, 

substanţa, 

iubirea, 

ura, 

binele, 

răul, 

moartea, 

eternitatea, 

vidul, 

frumosul, 


ci au început și au sfârșit prin a-i cere omului 
să renunţe 

la tot cea simţit mai frumos și mai adevărat, 

ei au înlocuit 


nemurirea cu moartea 
sufletul cu stomacul 
libertatea absolută a celui ce știe și e viu 
cu robia celui ce moare, mai exact 
cu robia absurdului, 
pentru că omul nu-și poate 
gândi altfel 
moartea 
decât absurdă. 


Pe Dumnezeu cu 
nebunia 
crimei, 
a orgoliului, 
a orgasmului, 
a vanităţii, 
ei au răspândit bolile încă necunoscute 
și au afirmat că sunt singurii doctori- 
cel ce a fost o singură dată fericit 
nu-i mai poate crede pe acești 
periculoși și macabri 
bufoni. 


Calea Lactee - din Epifania (1978) 


Lumina, stinsă, a pletelor 
vălul cărnii 


Cântarea Treptelor - poezii postume 
Trăim în acest veac 


Ne îngrozim de ruguri mai mult 
decât de deșertul atomic 
iată, nu, nu voi mai adăuga nimic 
știți, fiecare, din orice parte a lumii, 
de la război 
au trecut doar treizeci de ani 
-de nu s-ar mai naște din nou un dement- 
nu, niciodată ura nu a avut 

atâtea tone de oţel și dinamită, 

atâtea inteligente sublime, 

nu, nu voi mai adăuga nimic 
amar e paharul acesta. 


Încetaţi să urâţi, 
veți muri înainte de-a ucide 
și vă veţi îneca în sânge. 
Avem un singur chip tainic, 
durerea tuturor ne doare, 


nu lua harul din inimi, 
ridică 
ceața 
din suflete, 
vorbește, 
eternitate, 
fiii tăi suntem, chiar de-am pierdut asemănarea. 


II 
La început părea doar 
un joc secret, o alchimie, 
numere magice am numit 
moartea din dragoste 
a unui prinţ trist. 


III 
Nu trebuie să fii profet ca să priveşti 
în uzinele secrete ale lumii, 
toți știm 
că niciodată ura n-a fost mai bine înarmată. 
Împărații Asiriei aveau tauri de bronz, 
Regii nomazi ai tundrei 

ca un joc de artificii 

ca o mustrare 
brațele oboseau tăind capete 

-erau numai brațe de om- 
un viteaz putea apăra o ţară. 


Nu, 
nu trebuie să fim profeţi, nici să uităm 
că trăim acest veac, 


Nu voi înceta să scriu despre iubire 
chiar dacă o viaţă de cărţi 
n-ar îmblînzi decât un singur om, 
n-ar umple de bucurie și speranţă 
decât o singură noapte, 
n-ar face decât o singură clipă să șovăie 
mânia. 


Nu, ilustrissime doctor, 

cel ce-ai creat dialectica 

autor al didacticii răsturnate, 
răsturnate din nou. 


Nu, 
nu trebuie să fim profeti, 


nici să uităm că trăim acest veac. 


Dăruiește-mi simţirea darurilor 


Nu mai ești furat de frumuseţea 
din afară, 
căci taina sufletelor o întrece. 


Moartea e o eroare, 
zăpadă de lepră 
ce cuprinde și îngheaţă, 


şi sângele se face atunci ca o cântare 
și picăturile de sânge 


ca O 


apropiere 
și câte răni atâtea ceruri... 


(Cornina N.) 


Ce va fi - din Epifania (1982) - ciclul de inedite Poeme de dragoste 

ce va fi când se va afla 

ce putere aveai cât puteai făptui 
tu, cel hotărât 

prin naștere 

stăpân al lumii, omule, oricare 


la cer, la soare, la lună 

minunându-se 

cum firea apei nu se schimbă-n gheaţă 
asemeni sufletului ce-a ucis 


la secunde, la pământ 

la schimbări 

la firea lemnului ce înflorește 
asemeni celui purtător de jertfa împăcării 
punte peste cer 

din măslin 

cu untdelemnul bucuriei 

în toate vede rânduială 

gingășie 

delicații atomi 

conglăsuirea 

culorile, formele, chipurile 
întoarcerea la aceleași, rămânerea în 
cele stricăcioase 

dar cel mai minunat 

lucrul, sămânţa 


II 
taina nepătimirii 


contemplarea nepătimașă a lucrurilor 
nu urcă în orgoliu 

nu cade prin neștiință 

nu se abate prin lepădare și ură 

nici prin iubire nesocotită și patimi 
nici nu rămâne inăuntru prin lene 

nici înafară prin nepăsare 

așa privește totul 

atunci vei privi la om minunându-te 
de chipul lui cel tainic 

de care nu știe 

încă având hotar 

mintea ia forma lucrurilor cunoscute 
dar ajungând la cel fără chip 

se face fără chip 

și cumn ideile nu se răstoarnă una pe alta 
nu descoperă prin grai comoara 


iată ca să nu se creadă pe sine 
desăvârșit, are uitare și neștiință 
cel muritor 

cu cel neînsuflețit 

se despart și iar se vor 

uni 

spre mărturie 

ce puţin au trăit 


Ceremonia - din Epifania (1978) 


împodobită cu absenţă 


voluptatea 

numelui și-a morţii, n-o mai ai 
cât timp nu te-ai întors; lanternă 
anul se lumina pe dinăuntru 


golit de orașe: soarele 
e o fereastră: așa 
arată ce ne înconjoară 


sursa: 


fără efort, ca ridicarea unei zile 


Cerul pogorât pe pământ 
Hristos este cu noi, 

Hristos Cel înviat, 

la fiecare Liturghie este aici, în altar, 
în toată lumina 

Dumnezeirii Sale 


Cutremuraţi-vă! 


Nu este gând, 

nu este dor, 

este cerul pogorât pe pământ, 
cu îngerii mai mulți decât stelele 
înconjurîndu-L 

o, cristale 

prin care inundă 

o, vuiet de aripi 

neauzit! 


lată, suntem orbi, suntem surzi, 

inimile s-au făcut cum e smoala 

-piatra Bisericii este sfântă și cântă văzându-L 
masa, mormânt Îi cuprinde 

înfricoșată vedere. 


lar noi nu știm, noi ne amintim 

de zilele noastre ca de sticla pisată, 
de spaimele noastre 

și nu știm. 


Mirul este Numele Lui revărsat, 
inundând universul 

și noi 

nu știm. 


Fiţi teofori 

fiți hristofori 

purtați-L, purtaţi-L în inimă 
cum porți lumânarea de Paști 
între 

palme! 


El este Aerul, 

El este Viaţa, 

El este Sângele, 
îndumnezeindu-ne. 
El ne vrea 

pe toţi 

asemenea Lui. 


Înfricoșaţi-vă, inimi de oameni, 
cutremuraţi-vă, inimi de îngeri, 
pe noi ne cheamă, 

pe noi, 

cei ce L-am răstignit! 


În fiecare Duminică este Paști 
o, de L-am duce acasă 


Lumină aprinsă, 

în inima inimii, 

peste adânc! 

Cum nu vom fi vrednici de iad, 
când sângele Lui a curs pentru noi, 
iar, și iar răstignindu-Se, 

în toate Liturghiile anului... 

și nu L-am vrut 

și nu L-am crezut 

și nu L-am urmat 

și n-am vrut să fim 

fără moarte? 

Cerurile se deschid înaintea noastră 
și vine potopul de raze 


și vine 
Dumnezeu, ca roua 
în potir! 

(Corina N.) 

Cunoaștere 

a cunoaște 

cerul, înseamnă 

a fi cerul 

și 

acel tu 

ce adie 

e apă și duh 


ţara cea rară 

pentru care vă iert 

de ce va veni 

ne aduce aminte 

deși trupul poate că nu e 
doar o colibă-n deșert 


îngropaţi morţii ca pe seminţe 


vocile 
ca un oraș de sticlă 


De nasc în om înţelesuri 


De nasc în om înţelesuri 

spre o mai mare străfulgerare și umilință 
căci nu despre necuprindere 

ci despre îngereasca petrecere 


nu este departe 


nici înafară 
ci înăuntru. 


— lar de nu, nu ai nimic. 
De părăsești mrejele, 
primești cheile bolţii — 


Veniţi să stăm în chip netrupesc 

în cetatea vieţii! 

Toate 

întrec frumuseți cu neputinţă de ajuns 


și lacrimi izvorăsc în chip nesilit 


(Corina N.) 


Despre neînserata iubire - din ciclul postum Poezii de dragoste 


uimire numim acum 
adevăratul chip 

al firii 

și minunea e o ușă 

în plinătatea razelor deschisă 
dar razele sunt numai 
urmele 

și urma 


și slava-i lumina faţa - și nici un om 
nu-l putea privi - asemenea 
unui mort înviat - bucuria 


cu faţa descoperită 


nu cu aripi trupești, ca o pasăre 
ci ale Duhului, prea ușor 
răpindu-se 


Drumul - din Iubire. Înţelepciune fără sfârşit 

Lentile-n lentile cum ne absorb, ne cheamă în 

semnele descrise-n parabole grădini 

parabole deșerturi, încet-călătorii 

cum pelerinii sunt frunza sau fructa, profetic 
prin statele tulpinii 

(Șerpii Boua, Neutrinii) 

Epifania arde! Nu-i gând în Slava Sa! 

lubire, doar lubire, 

se dovedește acolo. Priveşte Faţa Sa! 

Acolo-i pretutindeni 

E arta de-a vedea 


izvor curat în piatră 
ţâșnind atingi 
din slavă 
cu plângerea înceată în rugă 
O, lume se descrie! 
am și uitat, ne doare 


II 

deodată în lumină 

ființele explozii 

în slavă 

mulțimi de ere-n străvezime 

(ci timpul șlefuit în har, privește-l Taină) 


visam 
cum un lotus ne poartă, cum așezați plutim 
prin apa sa, cum înţelept, fireasca gândire 
despre seară, a noastră-n lumina 
sa, o poartă 
cu fiecare gest al vâslei răvășind 
în muzica atât de apropiată 
a astrului pe care îl descrie! 
O, Evidenţă a lumii, poezie! 


IIl 

dar mai frumoasă ziua-n care spune 
apropie-te, vino din nou, nimic 

nu s-a stricat în risipire, iată 
adevărată viața ta. Începe 
dintotdeauna, orbule, era 


(erau după-amieze, salcâmi și dimineţi 
erau săli. Măsură, ritm, proporţie, 

o ceaţă sfâșiată-n carne, am ajuns 
aproape temător de bucurie 


odată s-a aprins 

atunci, exact. Ce timp imens era între secunde! 
În golul dintre litere-am trăit 

seara din nou, dar numărată în silabe 


Conduși de postulate, gândiţi și demonstraţi 
de sângele-n cadență. Am fost 

vom fi curați și clari 

căci o sentinţă se lansează-n aer 

ca un paianjen versul de mătase 

noi știm în sânge fulgerarea Sa) 


încuiat adâncul pecetluit 
cu numele Tău cel înfricoșat și slăvit 
(A spus despre toate întâmplările 


odată, de mult, un rege, Manase) 


lată-mă 

părăsit, am 

ochi și aș plânge, mi-e dor 

unde e calea întoarcerii? 

a câta ușe din ce colorat coridor? 

sunt același, același, dar oricum 

memoriei i-am aprins, căutând, răscolindu-te, rug 


Sunt același, același, redă-mă 
rogu-te 
drumului 


IV 

El e pretutindeni și deodată 

toate sunt în toate, am spus 

dar pentru a trăi(sau a scrie) 
o seară-n lumină se lasă 


de-aceea se arată 

în încăperea de taină a sufletului grădină 
ca ninsă de muzică se apropie ca 

viaţa-n splendoarea ei să revină 


puteţi intra! 
am văzut morți și răniţi. Am să văd judecată 
toate cuvintele-n aer rămân. lată! 


(Corina N.) 


Ev - din Epifania (1978) 
va fi să credem 

că am fost odată 

aici, 

departe 


și demult, acum 


s-au petrecut încet, aproape nefiresc 
seara 

în plin deșert - uraniu colorat - 

din nori cu solzi superbe boli solare 
au nins în noi, sau 

munţii Ararat 

sau mângâieri s-au redeschis milenii 
ah, fructa locuită de aspidă 


Explozia - din Entropia (1970) 
Sângele e desigur lumina 
cum decade în geometrii 


Umbră a Semnului Yang, lung exod 
- plexuri vii, din zăpada 

din însăși Afara visării de lumi - 
viaţa baal te născu tu născând-o 
dar dacă Timpul e Narcis 

dacă realul e visul ce ne bănuie, Tu 
ești 

și nu ești 

asfixiante ferești 

peisaje cu oameni în gură 

ploi de sânge între cruce și ură. 


Geometria sau căutarea drumului (Eseu) -din Epifania (1978) 

fragmente 

cuante 

impurități într-un cristal, galaxiile 


heliu, miez al Apei, scânteind 


și trupuri, ceruri, literele Cărţii 

sau întâmplările ce sunt întru amiază 
asemeni razei ce se ţese-n frunze, povestind 
ce-i zborul, plutirea, așezarea 

apelor, a gândului, deasupra 

semnelor 

ca într-un nor de pace 


solzi, de-ar cădea, de pe ochi, zilele de amintire 
ninsoare, viscolită-n flăcări, vremea 


II 

linia pe dinăuntru, sfera 
minunat infoliu 

punctul 

explozia, dubla explozie 
căderea simultană a universului 
în punct și a punctului 

în univers 


punctul este poarta prin care universul poate ieși 
în afara lui 

neclintit, în plină mișcare 

ca săgețile privite din față 

mărginind universul, 


dispare 

când legea îl uită și e 

cheie în clipa contrarie 

pulsând 

punctul, simetrie a lumii 

față de el toate sunt la egală distanţă 


orice inegalitate l-ar umple de vid 
vidul cărnii sau al focului 

dar punctul 

nu există decât în afara 

timpului, a distanțelor 

pentru că el e însăși timpul 
distanța 

dar nu există decât în 

afara sa 

fiind puntea 

dintre logică și rarefiere 

punctul echilibrează universul 
pentru că este intersecția tuturor 
formelor din univers 


Geometria 

descompunerea luminii 

geometria - lege a lumilor închise 

ca și punctul ca și dreapta ca și volumul 
geometria este o ierarhie 


este obsesia cristalelor, a muzicii 


este un atavism 

atavismul muzicii și al cristalelor 

geometria e morală fiind totdeauna pozitivă 
și se hrănește din ea însăși ca piramida din 
propriul său vârf 


geometria este o succesiune de secţiuni 
prin explozia axiomelor 

perfect e triunghiul nu cercul 

fiind însăși esența geometriei 

: fragment și înclinare. Întreită Monadă 
cercul este un caz particular 

al unghiului care se închide și este particular 
pentru că dispare fragmentul 

toate razele având aceleași proprietăţi 
cercul devine instabil 

nu are sens de mișcare 

este un punct bolnav de spațiu 
hidrocefal 

triunghiul e fecund 

sfera 


ca și cercul necontradictorie, nulă 
pătratul exclude contradicția conținând-o 
sfera, cercul, cad în centru, se prăbușesc 
în centru 

totul depinde de centru 

ca o piramidă ce și-ar pierde sensul 

Als ob 

atrasă în același timp de o gravitație 
bizară 


Geometria este haosul care tinde spre axiome 
incertul care tinde spre Incontrolabil 


Geometria elimină tot ceea ce se poate ști 
pentru a ajunge la ceea ce nu se poate ști 
axioma 


Axiomele sunt în afara propriei lor geometrii 
Ele sunt neclintite dar geometria reprezintă 
evoluţia lor 

mai exact, a câmpurilor, a oglinzilor 


aer dispus în versete 
în preajma fructei, a pânzei de paianjen 


metaforă plutind, străveziu, în metafore 
ca o mângâiere de galaxii 


Incidența 

rarefierea și complexitatea. Stadiile 
Axiomele nu există, sunt ireale 

nu există decât umbra lor 

iar sursa de lumină e sufletul 


Axiomele înseși sunt înclinările, secţiunile 

nuanțele, fațetele unei singure axiome Monas Monadum 
de neformulat. Evidentă în afara cuvintelor 

realitatea nu-i percepe decât 

anumite înclinări 

mimându-le 

fascinant cameleon 

ea le cuprinde nefiind cuprinsă 

și deci necunoscută 

pentru construcția logică, nocivă de fapt 


Axiomele sunt plexurile 

sunt momentele de contemplare, 

sunt împotriva geometriei pentru că geometria lor 
interioară, rămâne totdeauna 

necunoscută 

construcţiei pe care o generează, o radiază. 


este diferenţa dintre bisturiu și cadavru 
și deci operatul 

de ce nu viul 

de ce nu câștigătorul deci 

de ce nu cloroformul logicii 


Și muzica 
așa cum se așează 


vezi 

ca un giulgiu 

dintre giulgiuri, răsărit 

(ţinea în mână un crin, o sentință) 

viu și mai viu 

așa te dăruie 

sine-nflorit 

de o ființă 

axiomele sunt stări de contemplaţie 
geometria s-a născut din opoziţia nisipului și a mării 
drept ca spada gândul razei 

geometria e un animal de nisip 

e o lume de nisip, fără aer, fără apă, fără 
nimic altceva 

decât nisipurile și lipsa lor 

dar inventând aerul și apa 
imaginându-le 

pocale pentru metale rare 

și se alege umed și mocnit 


focul 


reamintire, Geometria 

este știina proprietăţilor golului 
este elogiul adus 

de gene, desăvârșirii 


Neașteptat 
își întoarse către tine fața de fosfor 


Geometria 

Scheletul de magneziu, cum arde cu flăcări marine 
aberaţia aerului bolnav de iriși 

ce modifică 

depopulează proporțiile 


de autocontemplare 


pod în arc peste ţărmuri carnivore 
perpendiculară 

și visul 

aur 

inexistent în plumb 

dar cu certitudinea 

care rămâne pe degete 

după ce ai atins pe întuneric un șarpe 
sau o marmură caldă, șovăitoare 
cu prospeţimea unui cristal 

în care pătrunzi odată cu muzica 


Geometria 

proporție și ciclu 

devorând-ne lent 

ceremonie 

vis prin exactitate 

cum te umpli de șerpi în preajma maselor 
cu greii magneţi 

ai zăpezilor gravifice 

ningând spre irisul fecund din centru 
Incandescenţă 

Poartă 

spre lumină, deci 

singurul loc care nu poate fi locuit 
nici de către sine 

nici de către oglinzile golului 


Doamne! 

atomii răcoare de rouă a focului 
liturghie a spaţiului 

ocrotitoare rană 


gustând din focul neîngustat 


stâlp de flacără înaintea deșertului 


Grădini - din Epifania (1978) 
| 

pietrei 

ce domină 

grădina, totdeauna i se lasă 

loc pentru vreme 


chipul mic al ploii 
II 


fântâna 
tu 


III 

lin 

l-a străpuns 
ca o pasăre 
asfințitul 


IV 

umbra 

înflorită mă primește 
ca un dar 


fântâna 
sau poate numai glasul 


în umbra florii parcă îngropat 


V 
apa grădinii unui ac de pin 


a înfloririi unei crisanteme 
identice-n curbură cu linia descrisă 
de spada fulgerată 

în purpură 


VI 
marea: cameliile! 


VII 

viața 

această 

eleganţă a aerului 


VIII 
aici! acum! 


IX 

privirea 

ca un nor 

atingeri de versete 
de ace și cristale 

în aerul Grădinii 

cinul ce-ntinse coarde 
spada-n lumina sa 


X 
tot ce atingi e din cuvinte 


petale, ce se lasă 
pe munte 
dimineața! 


XI 

vălul 

e-aproape stins 
ascunsă 

fața 


numai raza 
privirii 
ce se frânge 


asemeni 
asfinţirii 

degetele 
ezită 


XII 

în suflet 

petală cu petală 

cum se coboară-ncet 
ceruri coboară 


Inserare 
stingîndu-se 
rămîn 
numai 
miresme 


strune 
neatinse 


ca sufletul 
aproape 


Întruparea - din Epifania (1978) 
picătura 

cea din rouă 

nimeni n-o vedea cum vine 


numai raza 
negrăită 
din vechime 


adâncime 
pogora într-însa 
rază 


de departe 
din vechime 


ce atinge 
înviază 


Isihia 

Sfântă iubire 

-căci în jurul inimii rotește acoperământul 
întunericului 

cel ce cere va lua 

cu fața descoperită(adică omul dinăuntru) 

oglindind 
Slava Domnului 


nu aripi trupești ca ale păsărilor 
ci ale Duhului, chemând, ușurând, 
cu aripi inteligibile. 
Cel nesfârșit și fără trup se micșorează pe Sine 
din Bunătate nesfârșită. 


Trupul acesta subţire s-a îmbrăcat 
prin ochiul care vede. 


Mai mult decât să arzi pe rug 
rug ţi-e trupul de-l 

desparți de suflet 

și-l însetezi de patimă și somn. 


Mai mult decât să lași să muște biciul 
din trup, pentru că nu poţi nici șopti 
că Dumnezeu e numai o părere 

că nu-i în tine 

și decât tine nu-i adevărat, 


Mai mult decât să crești ca o fântână 
între nisipuri 
este să ai milă 
de cel sărac, de cel 
ce are 
de tine, 
de cuvântul 
de lumina 
privirii 
blânde, sau de hrana ta mai multă lipsă, 
căci, dăruind, lui Dumnezeu te asemeni. 


(Corina N.) 


Ivire 
sicomorii- n floare 


un om mort zambind 


Izbăvire 


mic cearcăn 

al marii-ncercuiri, o picătură 

ce se prelinge înapoi în chipul apei 
în urma setei 

în adînc 


. v 


Lumină Lină 
„Lumină lină 

cît se smerește 
cît se pogoarä 
candela inimii 

să o aprindă 


rai, rugă să te cuprindă 


ce mult te-a dorit 

cînd nu erai 

în zilele patimii 

ce mult te-a iubit” 
(Corina N.) 


Miracol - din Entropia (1970) 


Un Cristal 

în mii de fațete neștiind una de alta 

decât, poate, prin senzația de animal de răcoare 
care le cutreieră 

când ascultă în califate de poziții 

în reflexii în apă a unor geometrii incredibile 
de forma unor lebede 

cu nostalgii de safire în sânge 

ca o rocă 

sau ca un pustiu 

gândind saturnale la mari depărtări 

cascade verzi și animale de mătase 


și ca o hlamidă rece a presimţirii 

ferindu-te cu fast și insomnii 

la masa cu sfeșnice, fiecare 

un suflet mort de mult stând cu tine la masă 
ori străinii care tocmai au sosit odată cu seara 
și asta durând 

cale de un om 


cineva, se pare 
o va înlocui cu cenușe 
şi tu vei trece cu aceeași solemnitate 


fără a spune un cuvânt 

deoarece aidoma clapelor 

au nevoie de întreg sistemul pianului 
altfel vom juca domino 

împreună 

la ceai 

timp de 4 imperii 

reluându-se prin caleidoscop 

până când aerului îi vor crește unghii 
şi se va juca biliard 

cu ochii rostogoliţi pe lespedea albă 


Odihna - din Iubire, înţelepciune fără sfârșit (1991) 
Părinte, mi-s ochii-ntunecați 
și nu mai văd 

lumina răsărind în mine. Mut, 
cuvintele îmi sângeră pe buze 
aș vrea să spun 

aș vrea măcar odihna 

aceea fără nume 

doar dorirea 

doar setea 

mai adâncă decât vremea 

să pot s-o spun, 

atâta bucurie! 


Plimbarea pe lac - din Epifania (1978) 


înăuntru-i afară 
spune și se desprinde 
din ramură, clară 


perlele, luna 
plămânii 


înaltele 
trestii 


ramu-l înalță 
unde-nfioară 


ce privim, se ascunde 


te lasă, frunză 
în ascultare 


în nevăzut 


și 
parcă 


lacul 
L-a cunoscut 


Poveste de iarnă 


| 

cerul 
privindu-l 
dar sufletul? 


II 
aproape, departe 
în noapte 


voci 


Prin grădina japoneză - din Entropia (1970) 
prin grădina templului Yudaho 

nebănuit ca pumnalele-ntoarse 

se plimba 

printre puzderii scoici și cireși 

înțeleptul în alb Kimono 

lângă lacul cu florile arse 


neasemuit de frumoasă soția 
neînvinsului vreodată samurai 
născu 

pătrate albe-și luminau hârtia 
ș-atât de verde iaz în cești de ceai 


la destrămări de cețuri - Fugyiama 
ciudata prăbușire a lunii 


mare sau ploi nesfârșite 
și pretutindeni 


această ocazie a Timpului 
această întâmplare a Spaţiului 
și acest calmant al Acţiunii 


Priveliștea înserării - din Epifania (1978) 
sub 

ram 

povara florilor 

surâsul 

sau 

fântâna 

- adevărata sa 

sculptură - 


Calea 

altfel citit-acum apropierea 

morții și, rescrisă, se va-ntâmpla din nou? 
pe cer, gândeam 

ca mâna 

peste strune 

luna! 


tot ce atingi e din cuvinte 


Puterea de a fi din nou aproape 


I. Orb 

Sămânţă e văzduhul ce vine către tine 

așa ţi-e zămislirea, să poţi trăi văzând 
tăcerea care arde, a vieţii subţirime 

când simţi apropierea 

te naști 

ca și cum cerul 

întunecat al vieţii, o carceră omizii 

ca pântecul te poartă și fără glas 

privind 

ce n-are încă nume și nu-i decât o ceaţă 
ce naște (și grăirea atât ţi-e de străină 

de nume și cuvinte) — te naște prin durere 
în ziua negândită, cum nu știai afară 

așa e ce nu credem și nu știm 

și e rostul 

ascuns al firii noastre și firea ne-nconjoară 
Așa te naști și moarte îţi sunt, ca răstignite 
gândurile și patima vâscoasă 

ca sufletul să fie 

iar și iar 

un foc adânc, ascuns privirii, menţii 

ci numai ca o rază când încă dormi, 

pe pleoape, 

un foc adânc începe să crească pretutindeni 
fiinţei tale spală și vindecă, arzând 
răcoritor, puterea de-a fi... 

din nou aproape. 


II. Vederea 

murind cruzimii, spaimei 
murind vâscoasei patimi 
și risipirii, cu toţii am trăit 
și ne-amintim 


e ca și cum, în viaţa ce-nflorește lemnul 
piroanele ard în mâini, ca pentru-mbrăţișare 
deschise larg și fruntea ce sângeră, lumina 
se odihnește 


în ziua ce se frânge 

și numai ea e viaţă și numai ea va fi 

și-n jur, tot ce-o privește murind, cu bucurie 
e-nfrânt și-n întuneric și-n searbădă beţie 

o, de-ar cunoaște cineva într-adevăr 

Cerul și pământul, ca să putem 

Cele Trei, ale lubirii 

de o Fiinţei Feţe, să vedem 


III. Sete 

Deasupra oricărui gând 
deasupra tăcerii 

înconjurat de glasurile 

ce-l împresoară de pretutindeni 
nevăzut de cuvintele 

ce-i sânt vase și se văd 

ca sălciile-n apa-n sine 
deasupra oricărui „nu” 

și-a oricărui „da” 

acolo 

începi Tu 

cu adevărat 

și neiubind nu ne putem apropia 
nici de urma pașilor Tăi 

nici de strălucirea veșmântului 
nici setea 

aceasta 

mistuitoare 

nu poate naște în fântânile ei 
par, iată 

se apropie 

se arată 

ca un grâu sfărâmat între pietrele morii 
ca un strugure în teasc 


(Corina N.) 


Secundele - din Entropia (1970) 


crini de sub ape ușor despletind 

apa imaginându-și vase subţiri irigând celule fără formă 
difuze geometrii 

helixuri instabile în rozele spirale 

sau fixe apatite sau mov cuantozomii 
Cremonii de Osmiu în pale vacuole 

aur coloidal 

omizi de pori alunecând în spini 
fosforescenţi 

alcătuind pagode 

pentru lungi unghii, lungi, de mandarini 
- nervi servi - 


spunând că nu știu căi secrete 
către ruini de Galaxii perfecte 


ascunse suluri chiar în miez de drepte 
Organizaţia Secretă a Ideii 
conspiră-n Galaxie, domnii mei 


căci altfel, ca-n Timaios, 

nu ar mai fi egale 

secundele arithmos ideon 

și-n transe șanse s-ar deschide 
și cum am ninge în Nirvane 
prin punctele apeyron 


am fi precum o Încăpere 
neexistând decât Afară 


și-al vostru submarin de ere 
doar fructa fructelor din vară 


Tăcerea - din Epifania (1978) 
miră, în vasul 

de bronz, tăcerea 

ramul 

ce se înclină între spice 


Tu - din "Epifania" 
lasă, dacă nu iubești 
cuvintele să-ngheţe nerostite 


chiar dacă nu vei înțelege pînă la moarte, crede-mă 
oricine ai fi, ești neprețuit 

o iubire de peste moarte, neomenească dragoste, 
îndumnezeind 

a deschis cerurile pînă la ultima suflare 

ca tu să primești în potirul 

inimii tale - cum cerul 

nu poate cuprinde, nici spune 

ca tu să înveţi să nu mai 

mori, niciodată 


Zbor 


cerul 
e o pasare 
in Dumnezeu 


(Cornina N.) 


Zen - din Entropia (1970) 


sângele meu se desfăcu 
Deasupra - o planare mai lină 
așteptând să se spargă 


jos nu înţeleg cum se încâlcesc moale și reci 
forme obscure și iată 

Totul e să ardă o ușă orbitoare 
totul e să treci dincolo 

din afară în afară prin porii 
acestor licheni ce-au iubit 

vii și mai vii încă 

amurgul roșu și stins 

când se unduiau 

și vântul 

avea tăceri de xilofon și de ură 
dus pe leneșa vale 


Scăpare nu mai există 

Nu-i decât un nesfârșit Posibil 
Unde logica e să te smulgi 

de sub ecuaţiile oricărei mișcări 
să poți trăi 

vieți 

astfel 

nenumărate 


BLOGUL CORINEI NEGREANU 

„uimire numim acum 
adevăratul chip 

al firii 

și minunea e o ușă 

în plinătatea razelor deschisă 
dar razele sunt numai 
urmele 

și urma 


și slava-i lumina faţa - și nici un om 
nu-l putea privi - asemenea 
unui mort înviat - bucuria 


cu faţa descoperită 


nu cu aripi trupești, ca o pasăre 
ci ale Duhului, prea ușor 
răpindu-se”(D.Turcea, despre neînserata iubire) 


Tăcerea 


ce ușurare în suflet se lasă, cum 
tainic lucrează nepătruns 
Adevărul, 

Fără să știu, fără să înţeleg 

iată, acum, 

mai presus de fire, 

în inimă-mi 

grăiește Tăcerea. 


Tăcerea, 

Logos în Euharistie, izvor 

al negrăitei linişti 

căruia eu nicicând nu i-am fost vrednic 
dar cum, din ce cuvinte vei zidi 

vase pentru eternitatea harului? 
Există 

în mine-acum, și trupul meu îl simte, 
haloul netrupesc unit cu trupul 
într-o iubire cum doar în altar 

Cel ce, jerfindu-Se, iubește 

pe cel de care Se jertfește, omul, 
pentru ca vieţii să-i dea astfel 


Făgăduinţa 
-fii-mi 

mormânt 

de scorțișoară 
și la Tine 

am să vin 


-rog 
să-ţi fiu 

un bob 

de grâu 
îngropat 

în lină seară 


în 
făgăduit 
ţinut 


lângă râul 
preacurat 
unde pasăre 
pogoară 


2 


„ ce ușurare în suflet se lasă, cum 
tainic lucrează nepătruns 
Adevărul, 

Fără să știu, fără să înțeleg 

iată acum, 

mai presus de fire 

în inimă-mi 

grăiește Tăcerea” 


Grădinarul(2) 


Neamul lui cain, neobosit * 
Pînă cînd veţi ucide, 

pînă cînd veţi calomnia, pînă cînd, 

Care va fi ultima crimă? 

„ Unde este, Cain,fratele tău? 

Dar ce, eu sînt păzitorul lui?” 

(În Noile Spanii, piaţa somptuoasă, barocă 
marmură și argint, procesiuni, 

între cazarmă și catedrală, totdeauna ospiciul 
El dorado 

Încetați odată!) 


Neam al lui Cain, neobosit 
conducător de imperii, 


ce se bucură peste măsură 

de rugul de cărți din piaţă 

privindu-l, hrănindu-l, 

să nu se mai știe, să fie ceață 

-încă un neam de oameni și se va uita, 
iarba e mai tenace ca sîrma ghimpată-, 


pînă cînd cei biciuiţi încep să se îngrașe, 
să caute prietenia călăilor 

să spună cui îi întreabă: 

„N-a a fost decît o neînțelegere” 

o, de n-ar mai visa, 

de-ar putea porunci viselor 

să nu mai cutreiere stepele, 

să nu mai viscolească, 

să nu mai înceapă din nou: 


de acolo, de la urcarea-n vagonul de vite 

zile ca și nopţile,fără vreme 

ferestrele bătute-n cuie, 

peisaje fantastice bătute-n cuie la ferestre 
-nesiguranță a tatălui, nesiguranţă a mamei-, 
rădăcini înnebunite de sete, 

candela ochilor lupilor pîlpîind în apropiere, 
sălcii ce nasc în deșert- 


oameni fără chipuri 
(nu-ţi mai amintești chipurile, 
ci numai mirosul de om 
stătut 

și vocile 

din guri 

străine) 

„nu vorbiţi între voi!” 
-le-a poruncit: 

„puteţi însă urla, 

dar ca fiarele!” 

Încetaţi odată, încetaţi! 


Pe cei vii, tinerii îi vor numai lași 
pe morţi, trădători 
Încetaţi odată, încetaţi! 


Nu, nu sîntem numai ospăț al vicomorilor(viermilor) 
căci 

poate-n al nouălea ceas 

al săviîrșirii 

ne vom întoarce 

va fi o zi cînd 

va fi 


un seceriș 

al secerișului 
și neghina 
va arde 


Ședea-va omul atunci și va plânge 
înaintea grădinii, o flacără 
despărțind lumea în două, văzută 
făcându-se, 

Izvorul. 


*versuri D. Turcea 
foto: Olga Bersan 


Grădinarul(1) 


3 


„sau cum acoperi un fir 

de aer cu o pasăre-sau cum ai vrea ca să umpli 

în același 

timp, 

toate locurile 

fericirii, cum sunt răspândite, aparent întâmplător”* 


4 


„ Înăuntru casei mele e o cămară ascunsă 
ușa ei n-am deschis-o încă 

mi-e teamă 

și nici nu știu cum aș face-o 

știu doar atât 

dincolo de ușă e izbăvirea 

e lumina, începând apropierea 

e taina nepătrunsă 


dincolo începe ceea ce în somn sau în plină stradă 
pretutindeni, am dorit 


și e chiar acolo 

și știu 

și amân mereu 

să deschid 

uneori trec cu pași ușori 
prin fața ușii, furișându-mă 
și mă opresc, în uimire 

e ca apropierea unei inimi 
nu văd și nu aud 

dar e bine, e ca nicăieri 

e acolo, 


Acolo este 
Dumnezeu.”** 


5 


„Biserica este trupul mistic al lui Hristos” 
noi suntem mădularele și dacă un mădular e bolnav tot trupul suferă, 
iar trupul nu poate trăi de la sine, graţie unei mecanici, ci doar prin viaţă de la Duhul Sfânt. 


6 


„Nimeni nu poate să slujească la doi domni, căci sau pe unul îl va uri și pe celălalt îl va iubi, sau de 
unul se va lipi și pe celălalt îl va dispreţui; nu puteţi să slujiţi lui Dumnezeu și lui mamona.” (Matei 6, 
24) 


mamona= demonul banului, al avariţiei, al egoismului, al posesiunilor materiale. 
*,** Daniel Turcea-versuri 


„de vrei să te mântuiești nu vorbi 
și nu iscodi pe altul 
neîntrebat” 


"Erezia înseamnă a te opri numai la o parte din întreg și a o absolutiza, a o lua drept întregul în 
ansamblul lui. Cred că cea mai bună definiţie a ereziei este aceasta: absolutizarea relativului și 
relativizarea absolutului." 

demonul 


„Vulgar și seducător, fariseu și pungaș, ipocrit și cinic în același timp, respingător dar nu mai puţin 
fascinant, el este fără îndoială creatura cea mai poetică din lume. El este frumos în ochii naivilor, 
care cred că răul trebuie să fie întotdeauna urât; și este de o urâţenie irezistibil de atrăgătoare în 
ochii celor dezabuzaţi sau rafinaţi. Pe scurt, el nu este niciodată acolo unde credeați că-l veţi găsi. El 
imită, caricaturizând-o, acțiunea Duhului Sfânt, mereu ambiguu pentru îndoiala noastră și 
deconcertant pentru raţiunea noastră.”,,Partea diavolului” Denis de Rougemont. 

Maica Gavrilia-asceta iubirii 


„Un om care vrea să-și impună voinţa și părerea sa asupra altora e un om complexat.” 


„IScusirea gândului poetic este de a face să fie, o clipă, imposibilul. Nu este exactitate aci, nu este 
adevăr, dar e liberă și suverană adeverire.” (Constantin Noica) 


„...theologike, numită la Origen și vedere mistică, desemnează și ea nu știința modernă a spiritului 
cu acest nume, ci o cunoaștere-vedere vie a misterului Sfintei Treimi, a vieţii intratrinitare a celor 
Trei Persoane. De aceea, „teolog” nu este specialistul în chestiuni teologice, ci numai acela care, ca și 
loan, se reazemă de pieptul lui Hristos și e înzestrat cu acele vederi în care persoana finită a omului 
întâlnește Persoana Dumnezeului veșnic.” 

(Pr. G. Bunge, „Evagrie Ponticul”, Deisis, p.99) 


Părintele Arsenie Boca 


„Creștinismul nu înlătură suferinţa, ci schimbă punctul de vedere asupra ei. Suferinţa e singura 
condiţie de purificare a sufletului. De aceea lisus n-a înlăturat toate suferinţele întâlnite, ci a 
corectat, prin pilda proprie, modul de a le primi. 

lisus n-a fugit de suferinţă, cum fugim noi... Deci nu putem cere să-Și schimbe învăţătura fiindcă noi 
suntem prea slabi.” 

„N-ar trebui să scriem despre persoane sau lucruri fără a simţi o adâncă înclinaţie, ba chiar iubire 
față de ele. Fără iubire, în înţelesul ei creștin, cunoașterea nu e cu putinţă. Mintii lipsite de iubire și 
avide doar de știință nu i se deschid nici persoanele, nici lucrurile. Cunoașterea lor e cu putință 
numai într-o întâlnire personală. ” Pr. Gabriel Bunge 


„Spune-mi ce gândești despre femeie și am să-ți spun cine ești”. Mitropolitul Georges Khodr 
„Credinţa te dă nedumeririi(uimirii) din nou.”Sorin Dumitrescu 


